La Regidoria de Participació Ciutadana oferta cinc cursos gratuïts per a associacions durant setembre, octubre i novembre
21 de juliol 2020

![Imagen 1](/media/0hljck5d/c_javier-timon-psoe.jpg)

La Regidoria de Participació Ciutadana oferta cinc cursos gratuïts per a associacions dins del Pla de Formació per a Associacions sense Ànim de Lucre 2020. Com a novetat especial hi haurà un servici d'assessorament especialitzat mitjançant cita prèvia per a aquelles associacions que hagen realitzat algun curs de formació, preferentment enguany.

  

Estes accions formatives, que es desenvoluparan de setembre a novembre, seran d'Obligacions documentals i procedimentals de les associacions, el 19 de setembre; Increment de la base social i la participació en les entitats, l'1 d'octubre; Obligacions fiscals i comptables de les entitats sense ànim de lucre, el 17 d'octubre; Realització i control de projectes i activitats, el 14 de novembre, i Difusió i comunicació I. Enares i construcció del relat, el 28 de novembre. Tots els cursos s'impartiran en el Centre Cultural Mario Monreal de 9.30 a 14 hores, a excepció del curs de l'1 d'octubre que serà de 17 a 20.30 hores. Estos cursos estaven previstos per a principis d'any, però a causa de la pandèmia van haver de ser ajornats.

  

El regidor de Participació Ciutadana, Javier Timón, assegura que «**amb estos cursos pretenem estimular i reforçar el teixit social, destacant el paper insubstituïble de les associacions, ja que realitzen una gran labor social i cultural i són una ferramenta fonamental per a l'educació en valors de la ciutadania. Entenem estes associacions com un element fonamental per a la cohesió social i la vertebració de la participació ciutadana, ja que un teixit associatiu viu, dinàmic i eficaç és una condició necessària del desenvolupament econòmic, polític, educatiu i cultural per a aprofundir en la democràcia de qualsevol societat**».

  

Per a inscriure's en els cursos caldrà enviar un correu electrònic a participacio.ciutadana@aytosagunto.es, abans de l'11 de setembre o fins a esgotar les places, ja que es veuran reduïdes per a salvaguardar les mesures de seguretat, amb les dades de l'associació, nom, cognoms i DNI del/ de la participant, càrrec que ocupa en l'associació i telèfon de contacte, així com curs al qual es vol inscriure. Només es podrà inscriure un membre per associació. La delegació confirmarà la inscripció.

  

A més, com a novetat la delegació oferir un servici d'assessorament especialitzat i gratuït per a associacions i així complementar la formació. Seran dos sessions de consultoria presencial amb la finalitat de resoldre qüestions sobre fiscalitat, comptabilitat, laboral, etc. Per a poder beneficiar-se d'este servici serà imprescindible haver participat en algun curs de formació des de 2016 i sol·licitar cita prèvia en el 96 265 58 58 ext. 6620. Este servici estarà disponible el 29 d'octubre i el 19 de novembre de 17 a 20 hores en el Centre Cívic Els Vents.

Per a altres consultes complementàries i qüestions senzilles relacionades amb fiscalitat, comptabilitat, laboral, registres, etc. qualsevol associació pot contactar per correu electrònic a hola@fundaciohortasud.org i si fóra necessari, telefònicament per a aprofundir més en la informació.

![](/media/kfafaqdw/47c_cartel_a3_page-0001.jpg)

  
  

*   [](http://www.facebook.com/sharer.php?u=https://aytosagunto.es/va/actualitat/la-regidoria-de-participacio-ciutadana-oferta-cinc-cursos-gratuits-per-a-associacions-durant-setembre-octubre-i-novembre/ "Facebook")
*   [](http://twitter.com/share?url=https://aytosagunto.es/va/actualitat/la-regidoria-de-participacio-ciutadana-oferta-cinc-cursos-gratuits-per-a-associacions-durant-setembre-octubre-i-novembre/ "Twitter")
*   [](https://www.linkedin.com/shareArticle?url=https://aytosagunto.es/va/actualitat/la-regidoria-de-participacio-ciutadana-oferta-cinc-cursos-gratuits-per-a-associacions-durant-setembre-octubre-i-novembre/ "Linked In")
*   [](mailto:?body=https://aytosagunto.es/va/actualitat/la-regidoria-de-participacio-ciutadana-oferta-cinc-cursos-gratuits-per-a-associacions-durant-setembre-octubre-i-novembre/)